宝杨路码头

宝杨路码头，貤叫宝杨码头，来勒中華人民共和國上海市寶山區長江沿岸，是座码头，主要是去崇明島个南门港搭仔堡镇个，一拢总有1号-5号五只摆渡口。

 历史 
1994年，宝杨码头造好，拿原本從吴淞口码头出發去崇明島嗰客船搬到宝杨路码头哉。一开始，宝杨路码头只有2艘车客渡、2艘高速船、2艘普通客船，一天只好运1000多名市民过長江。到2009年，宝杨码头有豪华高速船4艘、高速船6艘、客船2艘、车客渡5艘，一天好怂8000多市民哉，运载能力达到8000人次。 

2009年初开始，宝杨路码头開始改造，新造客运楼，建筑面积1.2万平方米，有800只候船座位，比改造前扩大5倍。同时新造2只高速船泊位外加2座引桥，设置公交、社会车辆、出租车、过江车辆个停车场。2010年8月24号，宝杨路码头新客运站竣工投入使用。

2013年，来勒宝杨码头站前广场个宝杨路码头综合客运交通枢纽造好哉，西接滨江大道、南到宝杨路码头待渡道路、建筑面积达9000平方米，建设有9条公交线路首末站、23只泊位个出租车候车站、152只泊位个地下社会停车库、190只车位个非机动车停车库。

 參考資料 

Category:上海市宝山区建筑物
Category:上海个港口